डीएसपी बेनीवाल ने बताया है कि नसीम मेव ने कामां सर्किल के ही नज़ीम मेव और पप्पी सरदार के साथ मिलकर इस घटना को अंजाम दिया. जिसमें उनका साथ हरियाणा के रहने वाले दो ट्रक ड्राइवरों ने भी साथ दिया जो कि कोच्चि में ट्रक चलाते है. पुलिस ने बताया है कि वारदात को अंजाम देने के लिए इन आरोपियों ने पहले कोच्चि पहुंचकर कोच्चि से 20 किमी दूर मेवात होटल में इसकी योजना बनाई और फिर एक पिकअप गाड़ी को चुराया, जिसकी सहायता से इन्होंने लूट की वारदात को अंजाम दिया. एटीएम से बदमाशो ने 38 लाख रुपए की राशि चुराई जिसका इन्होंने बंटवारा कर लिया. लूट की यह वारदात सीसीटीवी में उस वक्त कैद हो गई जब एक आरोपी सीसीटीवी को खराब करने के लिए उस पर स्प्रे कर रहा था.